Aquesta notícia es va publicar originalment el 06/11/2019 i, per tant, la informació que hi apareix fa referència a la data especificada.

El ministre Grande Marlaska diu que aquesta setmana dirà públicament qui està darrere de Tsunami Democràtic. Sense ànims de barrejar el que no es pot barrejar -o sí- ni de donar bou per bèstia grossa, recordo aquella resposta entre poètica i contundent que el subcomandant Marcos va donar el seu ministre de la Guerra Interior.El pobre Marlaska diu que dirà qui hi ha darrere i la gent se'n riu, perquè aquí tothom sap de fa dies qui hi ha darrere i, sobretot, davant, qui és Tsunami, en resum. Perquè:Tsunami és un pagès del Priorat amb la collita de dos anys per cobrarTsunami és un pescador sense peix i a punt de perdre la barcaTsunami són tres malalts en llistes d'espera creades per afavorir la privatització de la sanitatTsunami és una noia violada a Manresa amb un jutge que es mira els violadors gairebé com a víctimesTsunami són tres malalts d'alzheimer de l'Hospitalet en famílies sense cap ajuda perquè els tràmits són lents, lents, lentsTsunami són quatre ulls i dos testicles perduts per obra de la policia que es queixa de la violència dels manifestantsTsunami són dues noies escarnides per ser lesbianes a València i com els planten cara besant-se un cop mésTsunami és un altre jutge que menja fetge i ens el fa perdre a totesTsunami és una netejadora d'hotel amb artrosi i unes obligacions impossibles de complir que fa vagaTsunami són terroristes que no creen terror i agents de l'ordre que en fan moltTsunami són els qui esperen ser expulsats d'aquest Estat tancats com si fossin delinqüentsTsunami són tres obrers del metall acomiadats al Penedès i tres cambreres precaritzades a PalmaTsunami són desenes de preses en cel·les d'aïllament -que són de tortura- en presons democràtiquesTsunami són quatre àvies vivint al carrer a Barcelona mentre passen turistes i se les mirenTsunami són dos estudiantes expulsades de la universitat pel preu de la matrículaTsunami és un periodista d'investigació que fa la seva feinaTsunami és un xiquet gelat de fred al pis que els seus pares han hagut d'ocupar per poder tenir casa en un barri ple de cases propietat de la CaixaTsunami és un avi expulsat de casa pels fons voltor amb l'esclaf dels seus veïnsTsunami són tres xiquets que no poden estudiar en la seva llengua a la FranjaTsunami són els drets laborals a Andorra exercits amb determinacióTsunami són dues hackers que s'enfronten a la privatització del coneixementTsunami és un antimilitarista escoltant notícies de Rojava a Ràdio KlaraTsunami és un poble sense dret a l'autodeterminacióI tu, ruc, Tsunami ets tu però mai te n'adonaràs. Perquè mentre el mal govern governi som i serem milions i no acceptarem que hi hagi vida sense autodeterminació, amnistia i drets socials. Es digui Tsunami, tempesta o qualsevol altre nom dit en col·lectiu, un cop i un altre reptarem el poder per dir-li que mentre no dialogui no hi haurà normalitat.Tsunami, Marlaska, ets tu. Però quan te n'adonis ja no hi seràs.